Jonathan Levi

Jonathan Alberto Levi (født 23. januar 1996) er en svensk fotballspiller som spiller for den ungarske klubben .

Karriere
Han har svensk mor og italiensk far. KSF Prespa Birliks Christoffer Levi er hans bror. Han kommer fra Glumslöv i Landskrona kommune i Skåne län.

Han startet seniorkarrieren i hjembyen, som 14-åring på det lokale 6.-divisjonslaget Glumslövs IF. 

I 2013 dro han til Eskilsminne IF fra Helsingborg, der han fikk 4 seriekamper i 2015. I 2015 var han også på utlån til HIF Akademi i Division 2, som er nivå 4 i Sverige.

Den 9. desember 2015 skrev han under en to års kontrakt med Landskrona BoIS. Han ble kåret til Årets midtbanespiller i Division 1 i sesongen 2016. 25. august 2016 scoret han 2-0 målet da Landskrona slo ut Malmö FF i 3-1 seieren i den Svenska Cupen.

Den 17. november 2016 skrev han under en kontrakt med Östers IF ut 2019.

Rosenborg
Den 8. juli 2017 skrev han under en fire og et halvt års kontrakt med Rosenborg til 31. desember 2021.

Han beskriver seg selv som en rask offensiv midtbanespiller, teknisk og med et bra skudd.

Den 5. august 2017 fikk han sin Eliteserie-debut for Rosenborg mot Kristiansund.

I sesongen 2017 var han med å vinne Eliteserien.

Den 26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.

Den 1. juli 2018 scoret han sitt første Eliteserie-mål for Rosenborg mot Sandefjord.

I sesongen 2018 var han med å vinne Eliteserien og Cupfinalen.

Elfsborg (lån)
Den 8. februar 2019 ble han lånt ut til den svenske klubben IF Elfsborg ut sesongen 2019.

IFK Norrköping
Den 2. februar 2020 skrev han under for IFK Norrköping.

Landslaget
Den 31. mai 2017 ble han tatt ut til Sveriges nye U21-landslag av Roland Nilsson.

Meritter

Rosenborg
 Seriemester Eliteserien: 2017, 2018
 Norgesmester Cupen: 2018

Referanser

Eksterne lenker 
 
 Jonathan Levi hos svenskfotboll.se
 Offisiell statistikk for Rosenborg Ballklub Jonathan Levi

Svenske fotballspillere
Norgesmestere i fotball
Fotballspillere for Eskilsminne IF
Fotballspillere for Landskrona BoIS
Fotballspillere for Östers IF
Fotballspillere for Rosenborg BK
Fotballspillere for IF Elfsborg
Fotballspillere for IFK Norrköping
Fotballspillere for Puskás Akadémia FC
Fødsler i 1996
Utenlandske fotballspillere i Norge